Til

Folketinget - Skatteudvalget

Til udvalgets orientering vedlægges høringsskema samt de modtagne høringssvar vedrørende forslag til Lov om ændring af lov om afgift af elektricitet, lov om tobaksafgifter, lov om afgift af øl, vin og frugtvin m.m. og forskellige andre love (Ændring af afgift på erhvervenes energiforbrug m.v., forkortelse af kredittider for tobaksafgift og lempelse af ølmoderationsordningen) (L 195) for så vidt angår den del, der vedrører ændringen af tobaksafgiftsloven.

Peter Christensen

 /Susanne Reinholdt Andersen

Høringsskema indeholdende høringssvar og kommentarer hertil vedrørende udkast til forslag til lov om ændring af lov om afgift af elektricitet, lov om tobaksafgifter og forskellige andre love for så vidt angår den del, der vedrører ændringen af tobaksafgiftsloven .

|  |  |  |
| --- | --- | --- |
| Organisation | Bemærkninger | Kommentar |
| Danske Advokater | Ingen |  |
| Dansk Erhverv | Dansk Erhverv anfører, at det kan undre at der tilvejebringes et provenu på 400-450 mio. kr. i 2011, idet udskydelsen af fedtafgiften kun vil medføre et provenutab på omkring 350 mio. kr. i 2011, men støtter i øvrigt lovforslaget. | Det er korrekt, at der tilvejebringes et merprovenu i 2011, som overstiger provenutabet som følge af udskydelsen af ikrafttrædelsen af fedtafgiften. Dette merprovenu vil blive anvendt til at finansiere det provenutab, som udskydelsen af pesticidafgiftsforslaget har medført i 2011.  |
| Dansk Revisorforening | Ingen |  |
| Erhvervs- og Selskabsstyrelsen (CKR) | Bemærkninger vedr. administrative konsekvenser | Bemærkningerne er indarbejdet i lovforslaget (der var udelukkende mindre omstillingsbyrder og ingen løbende administrative konsekvenser). |
| Foreningen af Statsautoriserede Revisorer | Ingen |  |
| Konkurrence- og Forbrugerstyrelsen | Ingen |  |
| Kommunernes Landsforening | Ingen  |  |
| Philip Morris ApS | Philip Morris anfører, at produktet først må afgiftsbelægges når det frigives til forbrug, og gør opmærksom på, at de anvender i gennemsnit 76 dage fra køb af stempelmærker til de modtager betaling fra deres kunder. Fremhæver endvidere at produktionen ligger udenfor Danmark, og foreslår at udenlandske virksomheder behandles separat, eller helt undlades fra lovforslaget. | En del af den anførte kredittid på 76 dage stammer fra den kredit, som Philip Morris giver deres kunder, og derudover ser det ud til at lagertiden varierer for de enkelte mærker.EU’s cirkulationsdirektiv foreskriver, at afgiften forfalder ved overgang til forbrug. Direktivet giver dog samtidig medlemsstaterne mulighed for at opkræve tobaksafgiften forud, idet medlemsstaterne kan kræve, at tobaksvarerne påsættes stempelmærker inden de overgår til forbrug. Som udgangspunkt skal tobaksafgiften betales ved køb af stempelmærkerne, men der gives kredit, såfremt virksomheden har stillet behørig sikkerhed. I det øjeblik stempelmærkerne er påsat, er tobaksvarerne frigivet og kan overgå til forbrug.For så vidt angår udenlandsk produktion af tobaksvarer, er der allerede taget hensyn hertil, idet tobaksbekendtgørelsen indrømmer disse 8 arbejdsdages yderligere kredittid grundet hensynet til bl.a. forsendelse.Derudover bør kredittiden for danske og udenlandske virksomheder være den samme af hensyn til konkurrencen. |
| Skattefaglig Forenings Skatteudvalg | Ingen |  |
| Tobaksindustrien | Tobaksindustrien anfører, at de reelt kommer til at optræde som långiver til staten, idet de skal afregne tobaksafgiften inden de modtager betaling. Tobaksindustrien anser en kredittid på 48 dage for cigaretter og 74 dage for røgtobak som et minimum, og påpeger, at det er i strid med ”ånden” i cirkulationsdirektivet, såfremt kredittiden er kortere end 45 dage, jf. princippet om at afgiften forfalder ved overgangen til forbrug. | Se bemærkningerne ovenfor, idet det bemærkes, at cirkulationsdirektivet ikke foreskriver en kredittid på 45 dage. |